কোথাও নেই ট্রফিটা। বঙ্গবন্ধু স্টেডিয়ামের ছোট হয়ে আসা বিসিবির কার্যালয়ের শো-কেসে নেই। নেই মিরপুর শেরেবাংলা স্টেডিয়ামের মূল কার্যালয়ের প্রবেশপথে সাজিয়ে রাখা ট্রফিগুলোর সঙ্গেও। স্টোর রুমে ধুলোয় মলিন যে দু-তিনটা ট্রফি পড়ে আছে, সেখানেও খুঁজে পাওয়া যায়নি এই ট্রফি। বাংলাদেশের ক্রিকেট ইতিহাসের সবচেয়ে মূল্যবান স্মারক ১৯৯৭-এর আইসিসি ট্রফি তাহলে কোথায়? কেউ বলছেন, হারিয়ে গেছে, কেউ বলছেন, বাংলাদেশে নাকি এই ট্রফি আসেইনি!